Operasjon Unified Protector

Operasjon Unified Protector var en NATO-ledet militæroperasjon bestående av luft- og flåtestyrker rettet mot Libya for å håndheve flyforbudssonen over Libya og beskytte sivile i borgerkrigen i landet. Operasjonen startet 23. mars 2011 og opphørte 31. oktober 2011. Den etterfulgte Operasjon Odyssey Dawn. NATO anså operasjonen som basert på FNs sikkerhetsråds resolusjon 1973. 

18 land bidro til operasjonen. I tillegg til NATO-landene Belgia, Bulgaria, Canada, Danmark, Frankrike, Hellas, Italia, Nederland, Norge, Romania, Spania, Storbritannia, Tyrkia og USA, var også De forente arabiske emirater, Jordan, Qatar og Sverige, med i Operasjon Unified Protector.

Norges deltagelse
Den norske deltagelsen i luftkrigsoperasjonene over Libya ble vedtatt i ekstraordinært statsråd 23. mars 2011 i form av «Fullmakt til deltakelse med norske militære bidrag i operasjoner til gjennomføring av FNs sikkerhetsrådsresolusjon 1973 (2011).» 

Norge bidro med seks F-16 kampfly og et Hercules transportfly til operasjonen, samt liaisonoffiserer i Izmir i Tyrkia og Poggio Renatico i Italia. Kampflyene var stasjonert på Soúdabasen på Kreta og deltok fra 21. mars til 1. august 2011 med første tokt over Libya 24. mars. 

Innsatsen var de første dagene, fra 21. til 30. mars, en del av Operasjon Odyssey Dawn. De norske kampflyene fløy ​583 tokt og slapp ​569 bomber over Libya.

Referanser

Eksterne lenker
 NATO and Libya, fra NATO

NATO
Libyas historie
Etableringer i 2011
Opphør i 2011
Internasjonale relasjoner i 2011

es:Operación Protector Unificado